ai4bharat/Pralekha huggingface dataset:
நிலக்கரி அமைச்சகம்
விடுதலையின் அம்ரித் மகோத்சவ கொண்டாட்டங்களின் ஒரு பகுதியாக சுகாதாரம் விழிப்புணர்வு நிகழ்ச்சியை நிலக்கரி அமைச்சகத்தின் பிசிசிஎல் நடத்தியது
விடுதலையின் அம்ரித் மகோத்சவ கொண்டாட்டங்களின் ஒரு பகுதியாக சுகாதாரம் மற்றும் கொவிட்-19 தொடர்பான முன்னெச்சரிக்கை நடவடிக்கைகள் குறித்த விழிப்புணர்வை பரப்புவதற்கான நிகழ்ச்சியை நிலக்கரி அமைச்சகத்தின் கீழ் இயங்கும் மினிரத்னா நிறுவனமான பாரத் கோகிங் கோல் லிமிடெட்  நடத்தியது.
ஜார்கண்டில் உள்ள பூட்கி பலிஹரி பகுதியில் இருக்கும் பெரும்பாலும் பட்டியல் பிரிவினர்/பழங்குடியினர்/இதர பிற்படுத்தப்பட்டோர் வசிக்கும் கிராமமான அல்கோரியா பாஸ்தியின் மக்களுக்கு 125 கிருமி நாசினி பொட்டலங்கள் மற்றும் முகக் கவசங்களை பாரத் கோகிங் கோல் லிமிடெட்டின் பெருநிறுவன சமூக பொறுப்பு துறை வழங்கியது.
மாற்றுத் திறனாளி குழந்தைகளுக்கான கற்றல் மையமான, ஜகஜீவன் நகரில் உள்ள பெஹலா கடம் பள்ளியின் மாணவர்கள் மற்றும் ஆசிரியர்களுக்கும் கிருமி நாசினி மற்றும் முகக்கவசங்களை பாரத் கோகிங் கோல் லிமிடெட் வழங்கியது.
விடுதலையின் அம்ரித் மகோத்சவ கொண்டாட்டங்களின் ஒரு பகுதியாக பல்வேறு கலை நிகழ்ச்சிகளில் மாணவர்கள் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751978
ஜவுளித்துறை அமைச்சகம்
இ – வர்த்தக தளங்கள் மூலம் நெசவாளர்கள் மற்றும் கைவினைக் கலைஞர்களை இணைப்பதும், தொழில்நுட்பத்தை அதிகரிப்பதும் அவசியம்- திரு பியூஷ் கோயல்
ஜவுளிகள் அமைச்சகம், அதன் தன்னாட்சி அமைப்புகள், அதன் நிர்வாகக் கட்டுப்பாட்டில் உள்ள பொதுத்துறை நிறுவனம் ஆகியவற்றின் செயல்பாட்டை மத்திய தொழில், வர்த்தகம் மற்றும் ஜவுளிகள் துறை அமைச்சர் திரு பியூஷ் கோயல் ஆய்வு செய்தார். இந்தக் கூட்டத்தில் பேசிய அவர், இ – வர்த்தக தளங்கள் மூலம் நெசவாளர்கள் மற்றும் கைவினைக் கலைஞர்களை இணைப்பதும், தொழில்நுட்பத்தை அதிகரிப்பதும் அவசியம் என்றார். கைத்தறிகள் மற்றும் கைவினைப் பொருட்கள் துறையினரின் வாழ்வாதார வளர்ச்சிக்கு அனைத்து நடவடிக்கைகளும் மேற்கொள்ளப்படும் என்று அவர் கூறினார். இந்தக் கூட்டத்தில் ரயில்வே மற்றும் ஜவுளிகள் துறை இணை அமைச்சர் திருமதி தர்ஷனா ஜர்தோஷ் மற்றும் ஜவுளி அமைச்சகத்தின மூத்த அதிகாரிகளும் கலந்து கொண்டனர்.
நடைமுறையை எளிமைப்படுத்துமாறு அதிகாரிகளுக்கு உத்தரவிட்ட திரு கோயல், வெளிப்படைத்தன்மைக்கு வசதியாக தரவுப்பலகை அடிப்படையில். கண்காணிப்பு நடைமுறையை இணையத்தில் செயல்படுத்துமாறும் கேட்டுக்கொண்டார். மத்திய அரசின் திட்டங்களின் பயன்கள் மற்றும் தாக்கம் குறித்து மாநில அரசு அதிகாரிகளுடன் நல்ல தொடர்பு பராமரிக்குமாறும் அதிகாரிகளை அவர் அறிவுறுத்தினார்.
ஜவுளிகளுக்கான உற்பத்தியுடன் இணைந்த ஊக்குவிப்புத் திட்ட செயல்பாடு குறித்தும் அவர் ஆய்வு செய்தார். பிரதமரின் மித்ரா திட்டத்திற்கான வழிகாட்டு நெறிமுறைகளை இறுதிப்படுத்துமாறு அதிகாரிகளைக் கேட்டுக்கொண்ட திரு கோயல், இதன் பிறகு மாநில அரசுகளிடமிருந்து ஆலோசனைகளைப் பெறமுடியும் என்றார். ஜவுளி ஏற்றுமதி வாய்ப்பை அதிகப்படுத்துவதற்கான வழிகளை விரைந்து கண்டறியுமாறு வலியுறுத்திய அமைச்சர், இது அந்நியச் செலாவணியைக் கொண்டுவருவது மட்டுமின்றி, லட்சக்கணக்கானவர்களுக்கு வேலைவாய்ப்புகளை உருவாக்கும் என்றார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்
https://pib.gov.in/PressReleasePage.aspx?PRID=1788552
சிறப்பு சேவைகள் மற்றும் கட்டுரைகள்
மத்திய இளைஞர் நலன் மற்றும் விளையாட்டுத் துறை அமைச்சர் திரு அனுராக் சிங் தாக்கூர், ராஜீவ்காந்தி தேசிய இளைஞர் மேம்பாட்டு நிறுவனத்தை பார்வையிட்டார்
மத்திய தகவல் - ஒலிபரப்பு & இளைஞர் நலன் மற்றும் விளையாட்டுத் துறை அமைச்சர் திரு அனுராக் சிங் தாக்கூர், இன்று  சென்னையை அடுத்த ஸ்ரீபெரும்புதூரில் உள்ள ராஜீவ்காந்தி தேசிய இளைஞர் மேம்பாட்டு நிறுவனத்தை பார்வையிட்டு, அந்த நிறுவனத்தின் வளர்ச்சி மற்றும் எதிர்கால திட்டங்கள் மற்றும் செயல்பாடுகள் குறித்து ஆலோசனை நடத்தினார். ராஜீவ்காந்தி தேசிய இளைஞர் மேம்பாட்டு நிறுவனத்தின் சாதனைகள், செயல்பாடுகள் மற்றும் திட்டங்கள் குறித்து அந்நிறுவனத்தின் இயக்குனர் பேராசிரியர் சிப்நாத் தேவ், அமைச்சரிடம் விளக்கிக் கூறினார்.
இந்த நிறுவனத்தில் உள்ள பல்வேறு பிரிவுகளையும் சுற்றிப் பார்த்த அமைச்சர், திட்டங்களின் முன்னேற்றம் குறித்தும் கேட்டறிந்தார். நிறுவனத்தின் வகுப்பறைகள், பயிற்சிப் பிரிவு, கலையரங்கம், கருத்தரங்கக் கூடம், மைய நூலகம் மற்றும் புதுப்பொலிவூட்டப்பட்ட ‘இளந்தளிர்’ எனும் சமுதாய வானொலி நிலையத்தையும் அமைச்சர் பார்வையிட்டார். வயது வந்தோர் மற்றும் இளைஞர்களின் வளர்ச்சித் தேவைகளுக்கு ஈடுகொடுக்கும் விதமாக சமுதாய வானொலி நிலையம் பணியாற்ற வேண்டும் எனவும் அமைச்சர் கேட்டுக்கொண்டார்.
தமது இந்த பயணத்தின் போது, பேராசிரியர் சிப்நாத் தேவ், டாக்டர் பிசாகா மஜும்தார் மற்றும் திருமதி அலினா மரியா சன்னி ஆகியோர் எழுதிய, ‘‘இந்தியாவில் இளைஞர் முன்னேற்றம் – மாறிவரும் உலகில் எதிர்கால சவால்கள்” மற்றும் பேராசிரியர் சிப்நாத் தேவ் எழுதிய “குழந்தை பாதுகாப்பு, நலன் மற்றும் நலவாழ்வு” ஆகிய புத்தகங்களையும் அமைச்சர் திரு அனுராக் சிங் தாக்கூர் வெளியிட்டார்.
பின்னர், இந்த நிறுவனத்தின் ஆசிரியர்கள் மற்றும் ஊழியர்களுடன் மத்திய அமைச்சர் கலந்துரையாடிய போது, பல்வேறு மையங்கள் மற்றும் துறை தலைவர்கள் தத்தமது பிரிவுகளில் செயல்படுத்திய தனித்துவமான செயல்பாடுகளை எடுத்துரைத்தனர். இந்த நிறுவனம் நாட்டிலுள்ள பிற தேசிய மற்றும் சர்வதேச நிறுவனங்களுடன் ஒத்துழைப்புகளை மேற்கொள்வதில் மிகுந்த ஆர்வம் காட்டிய மத்திய அமைச்சர், இந்த நிறுவனம் நிறுவனத்தின் பல்வேறு முன்முயற்சிகள் வாயிலாக இளைஞர்களின் முன்னேற்றத்திற்கு தேவையான ஊக்கத்தை வழங்கக் கூடிய கல்வி, ஆராய்ச்சி மற்றும் பயிற்சி பரிமாற்ற கட்டமைப்புகளை விரிவுபடுத்தும் என்றும் நம்பிக்கை தெரிவித்தார். மேலும் இந்த நிறுவனத்தின் விரைவான வளர்ச்சி மற்றும் முன்னேற்றத்திற்கு தேவையான முழு ஒத்துழைப்பையும் வழங்குவதாக அமைச்சர் உறுதியளித்துள்ளதாக ராஜீவ்காந்தி தேசிய இளைஞர் மேம்பாட்டு நிறுவனத்தின் இயக்குனர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 123 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 123 கோடிக்கும் மேற்பட்ட ) தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 18.53 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1771366
பிரதமர் அலுவலகம்
மத்திய பட்ஜெட் 2022-23 குறித்து பிரதமர் ஆற்றிய உரையின் முக்கிய அம்சங்கள்
நூற்றாண்டுக்கு ஒருமுறை ஏற்படும் பேரழிவுக்கு இடையே வளர்ச்சியின் புதிய நம்பிக்கையுடன் இந்த ஆண்டு பட்ஜெட் தாக்கல் செய்யப்பட்டுள்ளது. பொருளாதாரத்திற்கு வலிமை அளிப்பதுடன் சாமான்ய மக்களுக்குப் புதிய வாய்ப்புகளையும் இந்த பட்ஜெட் உருவாக்கும்.
அதிகப்படியான அடிப்படைக் கட்டமைப்பு, கூடுதல் முதலீடு, அதிக வளர்ச்சி, கூடுதல் வேலைகளுக்கான வாய்ப்புகளால் பட்ஜெட் நிறைந்துள்ளது. இது புதிய வேலை வாய்ப்பு துறையை மேலும் திறந்துவிடும். சமகால பிரச்சனைகளை இந்த பட்ஜெட் தீர்ப்பது மட்டுமின்றி இளைஞர்களின் பிரகாசமான எதிர்காலத்தையும் உறுதி செய்யும்.
விவசாயிகளுக்கான ட்ரோன்கள், வந்தே பாரத் ரயில்கள், டிஜிட்டல் கரன்சி, 5ஜி சேவைகள், தேசிய டிஜிட்டல் சுகாதார அமைப்புமுறை போன்ற நடவடிக்கைகள் மூலம் வாழ்க்கையின் அனைத்துத் தளங்களிலும் நவீனத்தையும், தொழில்நுட்பத்தையும் நாடியிருப்பது நமது இளைஞர்களுக்கு, நடுத்தர வகுப்பினருக்கு, ஏழைகளுக்கு, தலித்களுக்கு, பின்தங்கிய வகுப்பினருக்குப் பெருமளவு பயனளிக்கும்.
இந்த பட்ஜெட்டின் மிகமுக்கிய அம்சங்களில் ஒன்றாக ஏழைகளின் நலன் உள்ளது. இந்த பட்ஜெட், கான்கிரீட் வீடு, கழிப்பறை, அனைத்து ஏழை வீடுகளுக்கும் குழாய் மூலம் குடிநீர் மற்றும் எரிவாயு இணைப்பை உறுதி செய்வதை நோக்கமாகக் கொண்டுள்ளது. அதே சமயம் நவீன இணைய தொடர்பிலும் கவனம் செலுத்துகிறது.
நாட்டில் முதல் முறையாக, இமாச்சல், உத்தராகண்ட், ஜம்மு காஷ்மீர், வடகிழக்கு போன்ற பிராந்தியங்களில் ‘பர்வத மாலா’ திட்டம் தொடங்கப்பட்டுள்ளது. இந்தத் திட்டம் இந்த மலைப்பகுதிகளில் நவீனப் போக்குவரத்து முறைகளை உருவாக்கும்.
லட்சக்கணக்கான இந்தியர்களின் நம்பிக்கை மையமாக இருக்கும் கங்கையின் தூய்மையோடு உத்தராகண்ட், உத்தரப்பிரதேசம், பீகார், ஜார்கண்ட், மேற்குவங்கம் ஆகிய 5 மாநிலங்களில் இந்த நதியின் கரையோரங்களில் இயற்கை வேளாண்மையை அரசு ஊக்கப்படுத்தும். இது விவசாயிகளின் நலனுக்கு முக்கியமான நடவடிக்கையாகும் கங்கையை ரசாயனம் அற்றதாக மாற்றவும் இது உதவி செய்யும்.
வேளாண்மையை லாபகரமாக்குவதை நோக்கமாகக் கொண்டும் புதிய வாய்ப்புகளால் நிறைந்தும் பட்ஜெட் அம்சங்கள் உள்ளன. புதிய வேளாண் தொழில்கள் ஊக்குவிப்புக்கான சிறப்பு நிதி, உணவு பதன தொழில்துறைக்கான திட்டம் போன்ற நடவடிக்கைகள் விவசாயிகளின் வருவாயை அதிகரிக்க உதவும் குறைந்தபட்ச ஆதரவு விலையில் கொள்முதல் மூலம் விவசாயிகளின் கணக்குகளில் 2.25 லட்சம் கோடி ரூபாய்க்கும் கூடுதலாக பரிமாற்றம் செய்யப்பட உள்ளது.
கடன் உத்தரவாதத்தில் பெருமளவு அதிகரிப்பு செய்வதோடு பல திட்டங்கள் இந்த பட்ஜெட்டில் அறிவிக்கப்பட்டுள்ளன. பாதுகாப்பு மூலதன பட்ஜெட்டின் 68 சதவீதம் உள்நாட்டு தொழில்துறைக்கு ஒதுக்கீடு செய்யப்பட்டிருப்பதால் இந்தியாவின் குறு சிறு நடுத்தர தொழில்துறை பெருமளவு பயனடையும். 7.5 லட்சம் கோடி ரூபாய்க்கும் அதிக மதிப்புள்ள மக்கள் முதலீடு பொருளாதாரத்திற்கு புதிய உந்துதலை அளிப்பதோடு சிறு மற்றும் இதர தொழில்துறைகளில் புதிய வாய்ப்புகளையும் உருவாக்கும்.
மக்களுக்கு உகந்த முற்போக்கான பட்ஜெட்டை வழங்கிய நிதியமைச்சர் நிர்மலாவையும் அவரது குழுவினரையும் நான் வாழ்த்துகிறேன்.
பட்ஜெட் மற்றும் தற்சார்பு இந்தியா குறித்து நாளை காலை 11 மணியளவில் உரையாற்ற பாரதீய ஜனதா கட்சி என்னை அழைத்துள்ளது. நாளை இது பற்றி நான் விரிவாக பேசுவேன்.
நன்றி
பிரதமர் அலுவலகம்
இந்தியா-பிரேசில்-தென்னாப்பிரிக்கா-அமெரிக்கா கூட்டறிக்கை
இந்தியா, பிரேசில், தென்னாப்பிரிக்கா மற்றும் அமெரிக்காவின் தலைவர்களாகிய நாங்கள் புதுதில்லியில் நடைபெற்ற ஜி 20 தலைவர்கள் உச்சிமாநாட்டிற்கு இடையே சந்தித்து, நமது பகிரப்பட்ட உலகிற்கு தீர்வுகளை வழங்குவதற்கான சர்வதேச பொருளாதார ஒத்துழைப்பிற்கான முதன்மை மன்றமாக ஜி 20 க்கான எங்கள் பகிரப்பட்ட உறுதிப்பாட்டை மீண்டும் உறுதிப்படுத்தினோம்.
ஜி 20 இன் தற்போதைய மற்றும் அடுத்த மூன்று மாகாணங்கள் என்ற முறையில், உலகளாவிய சவால்களை எதிர்கொள்ள இந்தியாவின் ஜி 20 தலைமைத்துவத்தின் வரலாற்று முன்னேற்றத்தை நாங்கள் கட்டமைப்போம். இந்த உணர்வில், உலக வங்கித் தலைவருடன் இணைந்து, சிறந்த, பெரிய மற்றும் மிகவும் பயனுள்ள பலதரப்பு மேம்பாட்டு வங்கிகளை உருவாக்குவதற்கான ஜி 20 இன் உறுதிப்பாட்டை நாங்கள் வரவேற்கிறோம். ஒரு சிறந்த எதிர்காலத்தை நோக்கி நமது மக்களுக்கு ஆதரவளிக்க ஜி 20 மூலம் ஒன்றிணைந்து செயல்படுவதன் மூலம் நாம் என்ன செய்ய முடியும் என்பதை இந்த அர்ப்பணிப்பு அடிக்கோடிட்டுக் காட்டுகிறது.
----
ANU/SM/PKV/KRS
(
பெண்கள் மற்றும் குழந்தை நலன் அமைச்சகம்
புதிய இந்தியாவின் கனவுகள் என்ற அமிர்த தலைமுறை இயக்கத்தை மெட்டாநிறுவனமும், மகளிர் மற்றும் குழந்தைகள் மேம்பாட்டு அமைச்சகமும் இணைந்துதொடங்கியுள்ளன
இந்தியாவின் இளைஞர்கள் தங்களின் எதிர்கால விருப்பங்களையும், கனவுகளையும் வெளிப்படுத்த ஊக்கப்படுத்தி அவர்களுக்கு அதிகாரமளிக்கவும், செயல்பாடுகளில் ஈடுபடுத்தவும் அமிர்த தலைமுறை இயக்கத்தை மெட்டா நிறுவனத்துடன் இணைந்து மத்திய மகளிர் மற்றும் குழந்தைகள் நலத்துறை அமைச்சர் திருமதி ஸ்மிருதி சுபின் இரானி இன்று தொடங்கி வைத்தார்.
இன்ஸ்டாகிராம், முகநூல் ஆகியவற்றில் நாடு முழுவதும் உள்ள இளைஞர்கள் தங்களின் விருப்பங்களையும், படைப்பாக்கத்தையும் பகிர்ந்து கொள்ள அமிர்த தலைமுறை இயக்கம் அழைப்பு விடுத்துள்ளது. தாங்கள் வளரும் போது என்னவாக விரும்புகிறோம் என்பதை பங்கேற்பாளர்கள் கண்டறிய இது ஊக்கமளிக்கிறது.
இந்த இயக்கத்தின் தொடக்க நிகழ்வில் பேசிய திருமதி ஸ்மிருதி சுபின் இரானி, “நமது இளைஞர்கள் எதிர்கால இந்தியாவின் சிற்பிகள் ஆவர். இளைஞர்களின் ஈடுபாட்டையும், ஊக்கத்தையும் அதிகரித்து அவர்களின் விருப்பங்கள் நிறைவேற வழிவகுப்பதை நோக்கமாக கொண்டிருப்பது அமிர்த தலைமுறை இயக்கமாகும். அவர்களின் கனவுகள் நனவாக அவர்களுக்கு தேவையான உதவியையும், ஊக்கத்தையும் இது உறுதி செய்யும். அர்த்தமுள்ள இந்த முன்முயற்சிக்கு மெட்டா இந்தியா நிறுவனம் பங்குதாரராக இருப்பது மகிழ்ச்சியளிக்கிறது” என்று கூறினார்.
மெட்டா இந்தியா நிறுவனத்தின் கொள்கைப் பிரிவு தலைவரும், அரசு தொடர்பாளருமான நட்டாஷா ஜோக் பேசுகையில், மத்திய மகளிர் மற்றும் குழந்தைகள் நல அமைச்சகத்துடன் மற்றொரு சிறந்த முன்முயற்சியில் பங்கேற்பது மகிழ்ச்சியளிக்கிறது என்றார்.
அமிர்த தலைமுறை இயக்கத்தில் பங்கேற்போர் தங்களின் விருப்பங்களை #Amrit Generation என்ற ஹேஷ்டேகுடன் இன்ஸ்டாகிராம் அல்லது முகநூலில் பதிவிட வேண்டும். இதற்கான தகுதி மற்றும் வழிகாட்டு நெறிமுறைகள் போன்றவற்றை முகநூலின் ஜிபிஏ பக்கத்திலும், மத்திய மகளிர் மற்றும் குழந்தைகள் நல அமைச்சகத்தின் சமூக ஊடகங்களிலும் காணலாம்.
பங்கேற்பாளர்களின் 50 பேர் தெரிவு செய்யப்பட்டு, புதுதில்லிக்கு அழைக்கப்பட்டு மூத்த கொள்கை வகுப்போர், தொழில் துறை தலைவர்கள் போன்றோருடன் கலந்துரையாட வகை செய்யப்படும். இதன் மூலம் சம்பந்தப்பட்ட துறைகளில் அவர்களின் கனவுகள் நிறைவேற வழிகாட்டுதல் அளிக்கப்படும்.
தெரிவு செய்யப்பட்ட இளைஞர்கள் குருகிராமில் உள்ள மெட்டா நிறுவன அலுவலகத்திற்கு பயணம் செய்யும் வாய்ப்பையும் பெறுவார்கள்.
மேலும் விவரங்களுக்கு இந்த ஆங்கிலச் செய்திக்குறிப்பைக் காணவும் - https://pib.gov.in/PressReleasePage.aspx?PRID=1930496
மத்திய அமைச்சரவை
தவாங்கில் அமைந்துள்ள 5.99 ஏக்கர் நிலப்பரப்பு உள்ள ஆயுதம் தாங்கிய எல்லைக் காவல்படையின் நிலத்தை அருணாச்சலப் பிரதேச அரசிற்கு மாற்றுவதற்கு மத்திய அமைச்சரவை ஒப்புதல் அளித்துள்ளது.
தவாங்கில் ஆயுதம் தாங்கிய எல்லைப்பாதுகாப்புப் படைக்கு சொந்தமான பெரு விழா மற்றும் பன்னோக்கு மைதானம் அமைக்க அருணாச்சலப் பிரதேச அரசிற்கு மாற்றுவதற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
தவாங்கில் அமைந்துள்ள ஆயுதம் தாங்கிய எல்லைப் பாதுகாப்புப் படை வளாகத்தில் உள்ள 5.99 ஏக்கர் நிலப்பரப்பை பெரு விழா மற்றும் பன்னோக்கு மைதானம் அமைப்பதற்கு சரியான இடம் என்று அருணாச்சலப் பிரதேச அரசு கண்டெடுத்துள்ளது. இதில் 4.73. ஏக்கரில் பார்க்கிங் வசதியும் 1.26 ஏக்கரில் வட்ட சாலையும் அமைக்க திட்டமிடப்பட்டு உள்ளது. அதனால், 5.99 ஏக்கர் நிலத்தை தங்களுக்கு மாற்றித் தருமாறு அருணாச்சலப் பிரதேச அரசு கோரிக்கை விடுத்துள்ளது.
2016 ஆம் ஆண்டு மார்ச் மாதம், இந்தய அரசு  “அருணாச்சலப் பிரதேசம், தவாங்கில் பார்க்கிங் வசதிகள் மற்றும் அணுகுச் சாலை கொண்ட பெரு-விழா மற்றும் பன்னோக்கு மைதானம் அமைத்தல்” என்ற திட்டத்திற்கு ஒப்புதல் அளித்துள்ளது. பல்வேறு சுற்றுலா விழாக்கள் உள்ளிட்ட நிகழ்ச்சிகள் நடத்த இந்த பன்னோக்கு மைதானம் உதவும்.
(Visitor Counter : 129
அறிவியல் மற்றும் தொழில்நுட்பத்துறை
நேனோ அறிவியல் தொழில்நுட்பத்தில் கண்டுபிடிப்பு: மும்பை இந்திய தொழில்நுட்ப கழக பேராசிரியருக்கு விருது
மும்பை இந்திய தொழில்நுட்ப கழக கல்வி நிறுவனத்தில் மின் பொறியியல் துறைப் பேராசிரியர் சவுரப் லோதாவுக்கு நேனோ அறிவியல் – தொழில்நுட்ப கண்டுபிடிப்புக்காக 2020ம் ஆண்டுக்கான இளம் விஞ்ஞானி விருது கிடைத்துள்ளது. இந்த விருதினை மத்திய அரசின் அறிவியல் தொழில்நுட்பத் துறை உருவாக்கியுள்ளது. சிலிகான் மற்றும் நேனோ எலெக்ட்ரானிக்ஸ் பாகங்களைக் கொண்டு டிரான்சிஸ்டர் தொழில்நுட்பத்தைக் கண்டுபிடித்ததைப் பாராட்டும் வகையில் இந்த விருது வழங்கப்படுகிறது. வான்டர் வால்ஸ் எனப்படும் பொருட்களைக் கொண்டு இரு பரிமாண அடிப்படையில் இந்தக் கருவிகள் உருவாக்கப்படுகின்றன.
சுகாதாரம் மற்றும் குடும்ப நலத்துறை அமைச்சகம்
மத்திய சுகாதார அமைச்சகத்தின் தேசிய கொவிட்-19 தடுப்பூசி திட்டம், புத்தாக்கத்திற்கான பொது நிர்வாகத்துறையில் சிறந்து விளங்குவதற்கான பிரதமரின் விருதை 2022 பெறுகிறது
மத்திய சுகாதார அமைச்சகத்தின் தேசிய கொவிட்-19 தடுப்பூசி திட்டம், புத்தாக்கத்திற்கான பிரிவில் பொது நிர்வாகத்துறையில் சிறந்து விளங்குவதற்கான பிரதமரின் விருதை 2022 பெறுகிறது. இன்று விஞ்ஞான் பவனில் 16-வது குடிமைப்பணி சேவைகள் தினத்தையொட்டி நடைபெற்ற விழாவில் பிரதமர் திரு நரேந்திர மோடியிடமிருந்து விருதை மத்திய சுகாதார மற்றும் குடும்ப நலத்துறை அமைச்சகத்தின் செயலர் திரு ராஜேஷ் பூஷன் பெற்றுக்கொண்டார்.
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா இந்த சாதனைக்காக நம் நாட்டிற்கு வாழ்த்துக்களை தெரிவித்து, இதில் தொடர்புடைய அனைத்து சுகாதார பணியாளர்கள், பராமரிப்பாளர்கள் மற்றும் சமூக அமைப்பைச் சேர்ந்த நபர்கள் ஓய்வின்றி செயல்பட்டு இந்தியாவின் கொவிட்-19 தடுப்பூசி திட்டத்தை வெற்றியடைய செய்ததற்கு நன்றியையும் தெரிவித்துள்ளார்.
“அனைவருக்கும் தடுப்பூசி செலுத்த வேண்டும் என்ற உறுதிப்பாட்டுடன் இருக்க வேண்டும்” என்ற நோக்கில் செயல்பட்ட ஒட்டுமொத்த குழுவினருக்கும் எனது பாராட்டுக்கள் என்றார்.
சிறப்பு சேவைகள் மற்றும் கட்டுரைகள்
ரூ.31 கோடி ஜிஎஸ்டி மோசடி செய்த ஒருவர் கைது செய்யப்பட்டார்
போலியான ரசீதுகள் தயாரித்து மோசடி செய்ததை ஜிஎஸ்டி மற்றும் மத்திய கலால் துறையின் சென்னை புறநகர் ஆணையரகம் 18.10.2022 அன்று கண்டுபிடித்ததோடு, இதற்கு மூளையாக செயல்பட்டவரையும் கைது செய்துள்ளது.
கைது செய்யப்பட்ட நபர் மற்ற பலரின் பெயரில் ஜிஎஸ்டி பதிவு செய்துள்ளார். இந்த கற்பனையான நிறுவனங்களிடம் இருந்து பொருட்களோக சேவைகளோ வழங்காமல் பல்வேறு வணிக நிறுவனங்களுக்கு வரி ரசீதுகளை அனுப்பியுள்ளார். ஜிஎஸ்டி-யின் கீழ் உள்ளீட்டு வரி வரவு வகையில் ரூ.30.98 கோடி மோசடி செய்தது கண்டுபிடிக்கப்பட்டது. மோசடி பேர்வழியுடன் அவரது கூட்டாளிகளும் கைது செய்யப்பட்டனர். மோசடியான ரசீதுகள் வழங்கிய வணிக நிறுவனங்களும் அடையாளம் காணப்பட்டுள்ளனர். தொடர் விசாரணை நடைபெற்று வருகிறது.
ஜிஎஸ்டி மற்றும் மத்திய கலால் வரித் துறையின் சென்னை புறநகர் ஆணையரக ஆணையர் திரு எம் ஜி தமிழ் வளவன் வெளியிட்டுள்ள செய்திக் குறிப்பில் இந்த தகவலை தெரிவித்துள்ளார்.
|
விவசாயத்துறை அமைச்சகம்
|
3,83,631 எக்டர் நிலப்பரப்பில் வெட்டுக்கிளிகளைக் கட்டுப்படுத்தும் நடவடிக்கைள்
ராஜஸ்தான், மத்தியப்பிரதேசம், பஞ்சாப், குஜராத், உத்தரப்பிரதேசம், ஹரியானா ஆகிய மாநிலங்களில் 1,95,450 எக்டர் நிலப்பரப்பில், 2020 ஏப்ரல் 11 முதல் ஜூலை 21 வரை, வெட்டுக்கிளிகளைக் கட்டுப்படுத்தும் நடவடிக்கைகள், வெட்டுக்கிளி வட்டார அலுவலகங்கள் வாயிலாக மேற்கொள்ளப்பட்டன. 2020 ஜூலை 21 வரை, ராஜஸ்தான், மத்தியப்பிரதேசம், பஞ்சாப், குஜராத், உத்தரப்பிரதேசம், மகாராஷ்டிரா, சத்தீஸ்கர், ஹரியானா, உத்ரகாண்ட், பிகார் ஆகிய மாநிலங்களில், 1,88,181 எக்டர் நிலப்பரப்பில், அந்தந்த அம்மாநில அரசுகள் வாயிலாக வெட்டுக்கிளி கட்டுப்பாட்டு நடவடிக்கைகள் மேற்கொள்ளப்பட்டன.
தற்போது 104 கட்டுப்பாட்டுக் குழுக்களும், 200 மத்திய அரசுப் பணியாளர்களும் இந்தப் பணியில் ஈடுபடுத்தப்பட்டுள்ளனர். 15 ட்ரோன் கருவிகளுடன் 5 நிறுவனங்களும் இப்பணியைச் செய்து வருகின்றன. இந்திய விமானப்படையும் எம்ஐ-17 ஹெலிகாப்டர் வாயிலாக வெட்டுக்கிளியைக் கட்டுப்படுத்தும் பணியைச் செய்து வருகிறது.
குடியரசுத் துணைத் தலைவர் செயலகம்
ஹோலிப் பண்டிகையையொட்டி குடியரசு துணைத் தலைவர் நாட்டு மக்களுக்கு வாழ்த்து தெரிவித்துள்ளார்
ஹோலிப் பண்டிகையையொட்டி குடியரசு துணைத் தலைவர் திரு ஜக்தீப் தன்கர் நாட்டு மக்களுக்கு வாழ்த்து தெரிவித்துள்ளார்.
இது குறித்து அவர் வெளியிட்டுள்ள செய்தியில்:
வண்ணமயமிக்க, மகிழ்ச்சிகரமான பண்டிகையான ஹோலிப் பண்டிகையையொட்டி அனைத்து இந்தியர்களுக்கும் எனது நெஞ்சார்ந்த வாழ்த்துகளைத் தெரிவித்துக் கொள்கிறேன்.
ஹோலி என்பது வாழ்க்கை மற்றும் இயற்கையின் கொடையின் கொண்டாட்டமாகும். இது நமது உறவுகளை வலுப்படுத்தவும், மன்னிக்கவும், மறக்கவும், வசந்தத்தின் புதிய தொடக்கங்களை வரவேற்ககூடிய நேரம்.
ஹோலியின் சிறப்பான வண்ணங்கள் நமது கலாச்சார பன்முகத்தன்மையின் செழுமையையும், நம் மக்களிடையே உள்ள நல்ல இயல்பான உணர்வையும் பிரதிபலிக்கின்றன. இந்தத் தருணத்தில் நமது சகோதரத்துவ இணைப்பை வலுப்படுத்துவதற்கும், இயற்கை அன்னையுடன் மீண்டும் இணைவதற்கும் நம்மை மீண்டும் அர்ப்பணிப்போம். இந்த வண்ணத் திருவிழா நமது வாழ்வில் மகிழ்ச்சியையும், அன்பையும், நல்லிணக்கத்தையும் கொண்டு வரட்டும்.
சட்டம் மற்றும் நீதித்துறை அமைச்சகம்
தேர்தல் மேலாண்மை மற்றும் நிர்வாகத் துறையில் ஒத்துழைப்பதற்காக இந்தியா மற்றும் துனிஷியா, பப்புவா நியூகினியா தேர்தல் ஆணையங்களுடனான புரிந்துணர்வு ஒப்பந்தங்களுக்கு மத்திய அமைச்சரவை ஒப்புதல் அளித்துள்ளது
தேர்தல் மேலாண்மை மற்றும் நிர்வாகத் துறையில் ஒத்துழைக்க துனிஷியாவின் தேர்தல்களுக்கான சுயேச்சை உயர் ஆணையம், பப்புவா நியூகினியா தேர்தல் ஆணையம் ஆகியவற்றுடன் புரிந்துணர்வு ஒப்பந்தம் செய்து கொள்ள இந்தியத் தேர்தல் ஆணையத்தை அனுமதிக்கக் கோரும் சட்டம் இயற்றும் துறை யோசனைக்குப் பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
தாக்கம்
இந்தப் புரிந்துணர்வு ஒப்பந்தம் இருதரப்பு ஒத்துழைப்பை மேம்படுத்தும். தொழில்நுட்ப ஒத்துழைப்பைக் கட்டமைக்கும் நோக்கம் கொண்டது. இந்தியாவின் சர்வதேச உறவுகளுக்கும் உதவுவதாக இருக்கும்.
பின்னணி
அண்மை ஆண்டுகளில் தேர்தல் ஆணையத்தின் பணிகளால் இந்தியாவின் அரசியல் விவகாரங்களில் மக்களின் பங்களிப்பு அதிகரிப்பு உறுதி செய்யப்பட்டுள்ளது. இதன் மூலம் இந்தியா தற்போது உலகிலேயே மிகப் பெரிய ஜனநாயக நாடாக விளங்குகிறது. இந்திய ஜனநாயகத்தின் வெற்றி உலகைச் சுற்றியுள்ள அரசியல் முறையில் பெரும் கவனத்தை ஈர்த்துள்ளது.
தேர்தல் ஆணையத்தின் சிறப்பான செயல்பாடு காரணமாக தேர்தல் தொடர்பான விஷயங்களில் இருதரப்பு உறவுகளை மேம்படுத்திக் கொள்ள வெளிநாட்டுத் தேர்தல் அமைப்புகளிடமிருந்து இந்தியத் தேர்தல் ஆணையம் பல்வேறு முன்மொழிவுகளைப் பெற்றுள்ளது.
நிதி அமைச்சகம்
அரசுப் பங்குகள் தொடர்பான கால அட்டவணை வெளியீடு
மத்திய அரசு இந்திய ரிசர்வ் வங்கியுடன் ஆலோசனை செய்த பின்னர், அரசுப் பங்குகள் தொடர்பான கால அட்டவணையை வெளியிட்டுள்ளது. இது நடப்பு நிதியாண்டில், மே 11 முதல் செப்டம்பர் 30, 2020 வரையிலான காலத்திற்கானது. இது தொடர்பான விரிவான விவரங்களுக்கு : https://pib.gov.in/PressReleasePage.aspx?PRID=1622168
(Visitor Counter : 143
சுகாதாரம் மற்றும் குடும்ப நலத்துறை அமைச்சகம்
கோவிட்-19 சமயத்தில் 41 ஆயிரத்துக்கும் மேற்பட்ட ஆயுஷ்மான் பாரத் - சுகாதார மற்றும் நல மையங்கள்  பொது மற்றும் விரிவான ஆரம்ப சுகாதார சேவைகளை வழங்குகின்றன
ஆயுஷ்மான் பாரத் திட்டத்தின் முக்கிய தூணாக சுகாதார மற்றும் நல மையங்கள் உள்ளன. பொது மற்றும் விரிவான ஆரம்ப சுகாதார சேவைகளை வழங்குவதற்காக, 2022ம் ஆண்டுக்குள் 1,50,000 துணை சுகாதார மையங்கள் மற்றும் ஆரம்ப சுகாதார மையங்கள், சுகாதார மற்றும் நல மையங்களாக மாற்றப்படுகின்றன.
கோவிட்-19க்கு எதிரான போராட்டத்தில், ஆயுஷ்மான் பாரத்- சுகாதார மற்றும் நல மையங்கள் சிறப்பான சேவையாற்றியதற்கு ஏராளமான உதாரணங்கள் உள்ளன. ஜார்கண்டில் மேற்கொள்ளப்பட்ட தீவிர பொது சுகாதார கணக்கெடுப்பு வாரத்தின் ஒரு பகுதியாக, சுகாதார மற்றும் நல மைய  குழுக்கள் காய்ச்சல், மூச்சுத் திணறல் பிரச்னை ஆகியவற்றை பரிசோதித்து கோவிட்-19 பரிசோதனைக்கு உதவின.
ஒடிசாவின் சுபாலயா பகுதியில் எச்டபிள்யூசி குழு சுகாதார பரிசோதனைகளை மேற்கொண்டு, மக்களிடையே கொவிட் தடுப்பு நடவடிக்கைகள் குறித்த விழிப்புணர்வை ஏற்படுத்தின. சோப்பு மற்றும் தண்ணீர் மூலம் கை கழுவுதல், பொது இடங்களுக்கு செல்லும் போது முககவசம் அணிதல், மக்களுடன் பேசும் போது சமூக இடைவெளியை கடைப்பிடித்தல் போன்றவற்றைப் பின்பற்ற வேண்டும் என மக்களிடம் எடுத்துக் கூறப்பட்டது.
புலம் பெயர் தொழிலாளர்கள் தங்கியிருந்த தனிமை மையங்களுக்கும் இந்தக் குழுவினர் சென்று சுகாதாரக் கூட்டங்களை நடத்தினர். ராஜஸ்தானின் கிராந்தி பகுதியில் உள்ள பிகானிர்-ஜோத்பூர் சோதனைச் சாவடியில் பயணிகளுக்கு கொவிட் பரிசோதனை நடத்தியதில் மாவட்ட நிர்வாகத்தினருக்கு, எச்டபிள்யூசி குழு உதவியது. மேகாலயாவில், கோவிட்-19 பரவலைத் தடுக்கும் நடவடிக்கைகள் குறித்து அங்குள்ள சமுதாய தலைவர்கள் மற்றும் பள்ளி ஆசிரியர்களுக்கு இந்தக் குழு பயிற்சி அளித்தது
எச்டபிள்யூசி குழுக்கள் ஆற்றும் சேவைக்கு சான்றாக, இந்தாண்டு பிப்ரவரி 1ம் தேதி முதல் 5 மாதங்களில், சுகாதார மற்றும் நல மையங்களுக்கு 8.8 கோடி பேர் வந்துள்ளனர். இந்த எண்ணிக்கை கடந்த 2018, ஏப்ரல் 14 முதல், 2020 ஜனவரி 31ம் தேதி வரை பதிவான எண்ணிக்கைக்கு நிகராக உள்ளது. கோவிட் முடக்கம் கட்டுப்பாடுகள் அமலில் இருந்தும் இவ்வளவு பேர் வந்துள்ளனர். இது தவிர எச்டபிள்யூசி மையங்களில் கடந்த 5 மாதங்களில், 1.41 கோடி பேர் உயர் ரத்த அழுத்தத்துக்கும், 1.13 கோடி பேர் நீரிழிவு நோய்க்கும், 1.34 கோடி பேர் வாய், மார்பகம் மற்றும் கழுத்துப் பகுதி புற்றுநோய்க்கும் பரிசோதனை மேற்கொண்டுள்ளனர். இந்த மையங்களில் உயர் ரத்த அழுத்தத்துக்காக, 5.62 லட்சம் பேருக்கும், நீரிழிவுக்காக 3.77 லட்சம் பேருக்கும் கடந்த ஜூன் மாதத்தில், கோவிட் சவால்களுக்கு இடையே மருந்துகள் வழங்கப்பட்டுள்ளன. கோவிட் தொற்று ஏற்பட்டதில் இருந்து, 6.53 லட்சம் யோகா மற்றும் நல நிகழ்ச்சிகள் இந்த மையங்களில் நடத்தப்பட்டுள்ளன.
கோவிட்-19 தொற்று நேரத்தில், எச்டபிள்யூசி மையங்கள் கோவிட்-19 அல்லாத அத்தியாவசிய மருத்துவ சேவைகள் மற்றும் கொவிட் தடுப்பு மற்றும் மேலாண்மை சேவைகளை ஆற்றியதன் மூலம் சுகாதார அமைப்புகளின் ஆற்றல் வெளிப்பட்டது. 2020 ஜனவரி முதல் ஜூன் வரை, கூடுதலாக 12,425 மையங்கள் செயல்பட்டன. இதன் மூலம் இந்த மையங்களின் எண்ணிக்கை 29,365 லிருந்து 41,790 ஆக அதிகரித்துள்ளது.
-------
(Visitor Counter : 188
உள்நாட்டு விமானப் போக்குவரத்து அமைச்சகம்
ட்ரோன் பயிற்சி மற்றும் திறன் மேம்பாட்டுக்காக 63 ரிமோட் பைலட் பயிற்சி நிறுவனங்களுக்கு விமானப் போக்குவரத்து இயக்குநரகம் அங்கீகாரம் அளித்துள்ளது
ஜூலை 25, 2023 நிலவரப்படி நாட்டில் விமானப் போக்குவரத்து இயக்குநரகத்தால் அங்கீகரிக்கப்பட்ட 63 ரிமோட் பைலட் பயிற்சி நிறுவனங்கள் எனப்படும் ஆளில்லா விமானங்கள் தொடர்பான பயிற்சி நிறுவனங்கள் உள்ளன.
இந்தியாவில் ட்ரோன்கள் மற்றும் ட்ரோன் உதிரிபாகங்களின் உற்பத்தியை ஊக்குவிக்கும் நோக்கில் ட்ரோன்கள் மற்றும் ட்ரோன் உதிரிபாகங்களுக்கான உற்பத்தியுடன் கூடிய ஊக்கத் தொகைத் திட்டத்தை  அரசு அறிவித்துள்ளது. ட்ரோன்களை பரவலாகப் பயன்படுத்துவதற்கு வசதியாக ட்ரோன் விதிகள் தளர்த்தப்பட்டுள்ளன.
தளர்த்தப்பட்ட ட்ரோன் விதிகள்- 2021, பி.எல்.ஐ திட்டம், ட்ரோன் இறக்குமதி தடை மற்றும் அதிகரித்து வரும் பயன்பாடு ஆகியவற்றின் ஒருங்கிணைந்த நன்மைகளைக் கருத்தில் கொண்டு, இந்திய ட்ரோன் தொழில்துறை வளர்கிறது.
ட்ரோன் விதிகள் அறிவிக்கப்பட்டதிலிருந்து, நாடு முழுவதும் ட்ரோன் பயிற்சி மற்றும் அது தொடர்பான திறன்களை வழங்குவதற்காக 63 நிறுவனங்களுக்கு சிவில் விமானப் போக்குவரத்து இயக்குநரகம் ஒப்புதல் அளித்துள்ளது. தற்போதைய நிலவரப்படி, மொத்தம் 10010 ட்ரோன்கள் ஒரு தனித்துவமான அடையாள எண்ணுடன்  பதிவு செய்யப்பட்டுள்ளன.
சிவில் விமானப் போக்குவரத்துத் துறை இணை அமைச்சர் திரு வி.கே.சிங் இன்று மக்களவையில் எழுத்துப்பூர்வமாக அளித்த பதிலில் இந்த தகவலைத் தெரிவித்துள்ளார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1945332
தேர்தல் ஆணையம்
பிகார் மாநில சட்டப் பேரவைக்கு பொதுத் தேர்தல்
இந்தியத் தேர்தல் ஆணையம் பிகார் மாநிலத்தின் சட்டப் பேரவைக்கு பொதுத் தேர்தலை அறிவித்துள்ளது.
விரிவான அட்டவைணையை காண இந்த இணைப்புக்குச் செல்லவும் : https://static.pib.gov.in/WriteReadData/userfiles/Press_Note_Bihar_2020%20Final.pdf